Diari Oficial de la Generalitat Valenciana


Sumari del DOGV 4975, del 31-03-2005 (2005/3371)

ORDRE de 29 de març de 2005, de la Conselleria d'Agricultura, Pesca i Alimentació, per la qual es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3371


Data del document
:   29-03-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agricultor
    * viticultura
    * suport econòmic
    * ajuda a l'agricultura
    * vinya
    * reconversió productiva
    * ajuda pública

ORDRE de 29 de març de 2005, de la Conselleria d'Agricultura, Pesca i Alimentació, per la qual es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes. [2005/A3371]
  
Mitjançant l'Ordre de 20 de setembre de 2000, de la Conselleria d'Agricultura, Pesca i Alimentació, es van adaptar les normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes establides pel Reglament (CE) número 1.493/1999, del Consell, de 17 de maig, pel qual s'estableix l'organització comuna del mercat vitivinícola, desenvolupat, pel que fa al potencial de producció pel Reglament (CE) número 12.227/2000, de la Comissió, de 31 de maig i, pel Reial Decret 1.472/2000 de 4 d'agost.
  
L'experiència generada en les campanyes precedents aconsella introduir modificacions a fi d'atendre un major nombre de sol·licituds i agilitzar la tramitació del procediment. Així mateix, s'ha de tindre en compte el nou marc que instaura la Llei 38/2003, de 17 de novembre, General de Subvencions.
  
Per allò que s'ha exposat, a proposta de la Direcció General de Producció i Comercialització Agrària i, fent ús de les atribucions conferides per l'article 35 de la Llei del Govern Valencià,
  
ORDENE
  
Article 1
  
Es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes, donant una nova redacció als articles i apartats que s'assenyalen:
  
1.1 El punt 2 de l'article 7 se substituïx pel text següent:
  
«2. Els imports màxims de les operacions que es poden subvencionar seran els previstos en l'annex 2 del Reial Decret 1.472/2000. En el cas de plans individuals, les ajudes es determinaran disminuint en un 15 per cent els costos de reestructuració i reconversió.»
  
1.2 S'introduïxen dos nous punts 3 i 4 en l'article 7 amb la redacció següent:
  
«3. En cap cas els plans incrementaran el potencial de producció de la superfície afectada per estos.
  
4. El nombre màxim de ceps o vinyes subvencionable serà de 2.500 plantes per hectàrea, independentment que es puga plantar un nombre de plantes superior si així està previst en el pla.»
  
1.3 L'article 10 se substituïx pel text següent:
  
«1. Tindran prioritat els plans col·lectius sobre els individuals.
  
2. Dins dels límits màxims subvencionables, l'ajuda als jóvens agricultors i als agricultors a títol principal, segons la definició de l'article 2 de la Llei 19/1995, de 4 de juliol, de Modernització d'Explotacions Agràries, podrà ser fins a un 10 per cent superior a la resta de beneficiaris.
  
3. Si l'import total de l'ajuda màxima excedeix de la dotació pressupostària existent, s'establirà un prorrateig entre els plans col·lectius.»
  
1.4 L'article 15 se substituïx pel text següent:
  
«Entre l'1 i el 10 d'abril de cada any els representants dels plans presentaran en la Direcció General de Producció i Comercialització Agrària, de la Conselleria d'Agricultura, Pesca i Alimentació, la declaració de despeses realment realitzades en l'exercici comunitari en curs, les previsions de despeses que es puguen realitzar fins al dia 15 d'octubre de l'any corrent i la relació de beneficiaris amb indicació dels qui tenen la condició de jove agricultor o agricultor a títol principal. Els qui tinguen esta condició hauran de presentar declaració responsable, segons el model de l'annex II, de ser jove agricultor o agricultor a títol principal. Podran requerir-se els justificants que acrediten esta condició.
  
La falsedat de l'esmentada declaració donarà lloc a la devolució de l'ajuda concedida, independentment de les sancions que, si és el cas, resulten exigibles.»
  
1.5 L'article 16 se substituïx pel text següent:
  
«Entre l'1 i el 25 de maig de cada any, els representants dels plans presentaran en la Direcció General de Producció i Comercialització Agrària de la Conselleria d'Agricultura, Pesca i Alimentació la documentació següent:
  
- Una declaració de despeses realment realitzades en l'exercici en curs.
  
- Les previsions de despeses que excedisquen les assignacions financeres per a l'exercici financer en qüestió, així com la superfície afectada.
  
- Les previsions de despeses modificades i les superfícies totals afectades per als exercicis següents.»
  
1.6 L'article 17 se substituïx pel text següent:
  
«El director general de Producció i Comercialització Agrària resoldrà les sol·licituds de nous plans en el termini de tres mesos des de la comunicació, pel Ministeri d'Agricultura, Pesca i Alimentació, de l'import total de l'assignació financera i de la superfície global que podrà ser objecte de reestructuració i reconversió, a la Comunitat Valenciana, durant la campanya corresponent a què es refereix l'article 25 del Reial Decret 1.472/2000. Entenent-se desestimades les sol·licituds no resoltes i notificades en este termini.»
  
1.7 S'introduïx un nou article 18 amb la redacció següent:
  
«Article 18
  
Els directors territorials de la Conselleria d'Agricultura, Pesca i Alimentació, per delegació del conseller d'Agricultura, Pesca i Alimentació, podran autoritzar la subrogació dels drets i obligacions derivats de l'ajuda concedida d'acord amb l'article 26.7 del Reial Decret 1.472/2000.»
  
Article 2
  
S'introduïx en l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes, una nova disposició addicional amb el text següent:
  
«Disposició addicional segona
  
En el cas d'existir assignacions complementàries es podrà establir, mitjançant una ordre de la Conselleria d'Agricultura, Pesca i Alimentació, un nou termini de sol·licitud.»
  
DISPOSICIÓ ADDICIONAL
  
Excepcionalment, per a l'exercici 2004/2005, el termini de presentació de sol·licituds finalitzarà el dia 15 d'abril de 2005.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de març de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER
  
ANNEX II
  
Model de declaració responsable
  
A efectes del que disposa l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes.
  
(Nom i cognoms) ... .
  
DNI ... .
  
DECLARA
  
Que és (1) ..., en la data de presentació del pla, d'acord amb la Llei 19/1995, de 4 de juliol, de Modernització d'Explotacions Agràries.
  
..., ... d ... de 200... .
  
Firma ...